**ΣΥΛΛΟΓΟΣ ΕΡΓΑΖΟΜΕΝΩΝ** ΣΑΜΟΣ 13/11/2020

**ΓΕΝΙΚΟΥ ΝΟΣΟΚΟΜΕΙΟΥ ΣΑΜΟΥ** Αριθ. Πρωτ: 35

 Προς

* Υπουργό Υγείας
* Διοικητή 2ης ΥΠΕ
* Δ.Σ Γ.Ν. Σάμου
* Κοιν.: Π.Ο.Ε.ΔΗ.Ν
* ΜΜΕ

Θέμα: <<Χορήγηση αδειών >>.

 Για άλλη μια φορά οι εργαζόμενοι στις δημόσιες μονάδες υγείας καλούμαστε να «πληρώσουμε» τις συνέπειες της υποστελέχωσης.

 Η υπουργική απόφαση για αναστολή των κανονικών αδειών, στους εργαζόμενους των φορέων δημόσιας υγείας αποτελεί ανοιχτή ομολογία σε αυτό που ήδη γνωρίζουμε και η κυβερνητική προπαγάνδα προσπαθεί να κρύψει ότι δηλαδή δεν υπήρξε ουσιαστική ενίσχυση σε προσωπικό, εξοπλισμό και τα δημόσια νοσοκομεία αδυνατούν να αντιμετωπίσουν την εξάπλωση της πανδημίας.

 Η κυβέρνηση είχε όλο το χρονικό περιθώριο να ενισχύσει με προσωπικό και να εξοπλίσει τις δημόσιες μονάδες υγείας.

 Σας υπενθυμίζουμε ότι από το 2018 μέχρι σήμερα, δεν έχει ολοκληρωθεί καμία προκήρυξη για πρόσληψη μόνιμου προσωπικού με αποτέλεσμα να μην έχουν αντικατασταθεί οι συνάδελφοι που έχουν συνταξιοδοτηθεί.

 Tις τελευταίες ημέρες που το νησί έχει κηρυχτεί σε κατάσταση έκτακτης ανάγκης λόγω σεισμού, με κλειστούς βρεφονηπιακούς, παιδικούς σταθμούς και σχολεία με εργαζόμενους σεισμόπληκτους και συναδέλφους που κατοικούν στη δυτική Σάμο και χρειάζονται το διπλάσιο χρόνο να μεταβούν στο νοσοκομείο λόγω ακαταλληλότητες του οδικού δικτύου, σας καλούμε όπως:

 Να χορηγείται η άδεια ειδικού σκοπού στους δικαιούχους και στις ευπαθείς ομάδες και να προβλέψετε ειδικές άδειες και διευκολύνσεις για όλες τις παραπάνω ομάδες.

 Με συνοπτικές διαδικασίες να προσληφθεί όλο το αναγκαίο προσωπικό όλων των κλάδων και ειδικοτήτων από τις λίστες της προκήρυξης 2Κ και τις λίστες των επικουρικών.

 Ο Πρόεδρος Η Γραμματέας

 Σταμάτης Φιλιππής Παναγιώτα Λαγογιάννη